ภัทราวดี มีชูธน

ภัทราวดี มีชูธน (เกิด 27 พฤษภาคม พ.ศ. 2491) ชื่อเล่น เล็ก เป็นนักแสดงและครูสอนการแสดงชาวไทย เจ้าของโรงละครภัทราวดีเธียเตอร์ เป็นศิลปินแห่งชาติ สาขาศิลปะการแสดง (ละครเวทีและภาพยนตร์)

**ประวัติ**
ภัทราวดี เป็นบุตรสาวของ สอาด มีชูธน อดีตอธิบดีกรมโรงงานอุตสาหกรรม กับคุณหญิงสุภัทรา สิงหลกะ ผู้ก่อตั้งเรือด่วนเจ้าพระยา มีพี่สาวชื่อ สุภาพรรณ พิชัยรณรงค์สงคราม (สมรสกับ เปาว์ พิชัยรณรงค์สงคราม) เป็นหลานตาของพระยาราชมนตรี (สง่า สิงหลกะ) กับคุณหญิงบุญปั๋น เทพสมบัติ นางต้นห้องของ เจ้าดารารัศมี พระราชชายา ในพระบาทสมเด็จพระจุลจอมเกล้าเจ้าอยู่หัว

**วัยเด็ก=== 
เติบโตแถวซอยวัดระฆัง ศึกษาที่โรงเรียนราชินี ชอบรำละคร พออายุได้ 12 ปี ได้ไปเรียนที่ประเทศอังกฤษ แล้วเดินทางไปอเมริกาเพื่อไปศึกษาทางด้านการแสดง

**การงาน===  
ปี พ.ศ. 2516 เข้าสู่วงการภาพยนตร์ โดยร่วมแสดงนำในเรื่อง ไม่มีสวรรค์สำหรับคุณ และได้รับรางวัลตุ๊กตาทอง จากภาพยนตร์เรื่องนี้ หลังจากนั้นจึงได้แสดงภาพยนตร์ และละครมาตลอด โดยใช้ชื่อในการแสดงว่า ภัทราวดี ศรีไตรรัตน์ ซึ่งก็ประสบความสำเร็จและใช้ชื่อนี้มาตลอด กระทั่งแต่งงาน
ปี พ.ศ. 2520 - 2523 เป็นผู้สร้างละครโทรทัศน์ ผู้ประพันธ์ กำกับการแสดง และร่วมแสดงละครโทรทัศน์เป็นตอนสั้น ๆ ให้กับช่อง 3 เช่น จิตไม่ว่าง, ตุ๊กตาเสียกบาล, ปะการังสีดำ ฯลฯ ปี พ.ศ. 2526 สร้างละครโทรทัศน์ให้ช่อง 9 ปี พ.ศ. 2527 สร้างละครเวทีให้บริษัทไนท์สปอต และเป็นที่ปรึกษาจัดตั้ง มณเฑียรทองเธียเตอร์ จนได้ก่อตั้งคณะภัทราวดี Theatre and Dance company ในปี พ.ศ. 2530
ปัจจุบันเป็นผู้อำนวยการและครูสอนการแสดงของโรงละครภัทราวดีเธียเตอร์ และยังสละเวลาไปสอนพิเศษและบรรยายวิชาศิลปะการแสดงที่ โรงเรียนภัทราวดีมัธยมศึกษา หัวหิน ภัทราวดี มีชูธนได้รับยกย่องให้เป็นศิลปินแห่งชาติ สาขาศิลปะการแสดง ประจำปี พ.ศ. 2557

**ผลงาน**

**ภาพยนตร์**
 ไม่มีสวรรค์สำหรับคุณ ปี 2516- น้ำผึ้งขม ปี 2517- ความรักครั้งสุดท้าย ปี 2518...(สรพงศ์, ภัทราวดี, สมภพ, ณัฐกานต์)- นางสาวมะลิวัลย์ ปี 2518- นางเอก ปี 2518- ตะวันตกดิน ปี 2518- ไม่มีใครรักฉันจริง ปี 2518- ตามล่า อ.ต.ล. (ไอ้ตอแหล) ปี 2519- เกม ปี 2519- นางแบบมหาภัย ปี 2519... (สรพงศ์, ภัทราวดี, สมภพ, เปียทิพย์, ชูศรี)- 1 2 3 ด่วนมหาภัย ปี 2520... (กรุง, สรพงศ์, นัยนา, ปิยะมาศ, เศรษฐา, เนาวรัตน์, ภัทราวดี, นิรุตติ์, เพ็ญพักตร์, สายัณห์, ลักษณ์, บู๊, รัตนาภรณ์, สุลาลีวัลย์)- น้ำพุ ปี 2527...(อำพล, ภัทราวดี, วรรษมน, สุเชาว์, เรวัต, สุรศักดิ์)- นางนวล ปี 2530

**ละครโทรทัศน์**
 ไฟพ่าย ช่อง 3 ปี 2519- ตุ๊กตาเสียกบาล ช่อง 3 ปี 2519- สงครามประสาท ช่อง 3 ปี 2521- ศรีธนญชัย 21 ช่อง 3 ปี 2521- มหึมาจอมพลัง ช่อง 3 ปี 2522- คฤหาสน์ดำ ช่อง 9 ปี 2524- ถนนไปสู่ดวงดาว ช่อง 3 ปี 2525- ปูนปิดทอง ช่อง 9 ปี 2525- บนถนนสายเดียวกัน ช่อง 9 ปี 2528- เวทีนี้...มีปัญหา(มาก) ช่อง 7 ปี 2530- บัลลังก์เมฆ ช่อง 5 ปี 2536- เงาอโศก ช่อง 7 ปี 2542- วิมานดิน ช่อง 3 ปี 2546- ตม ช่อง 3 ปี 2547- จิตรประภัสสร ช่อง tvthai ปี 2551- เลือดข้นคนจาง ช่องวัน 31 ปี 2561- เดอะไวต์โลตัส (ฤดูกาลที่ 3) ช่องเอชบีโอ ปี 2568- ขมจนขำ

**ผู้กำกับภาพยนตร์**
 รักริษยา ปี 2522

**ผู้กำกับละคร**
 ตม ช่อง 3 2547- แช่มช้อย ช่อง 3 ปี 2564 (ฉัตรชัย, สิเรียม)

**ผลงานอื่น**
 คอนเสิร์ต "คืนหนึ่งกับภัทราวดี" ณ โรงละครแห่งชาติ- รายการ "ภัทราวดีโชว์"  ช่อง 9 อสมท.  - หัวหน้าทีมการแสดง ในรายการทรู อะคาเดมี่ แฟนเทเชีย ซีซั่นที่ 8 (26 มิถุนายน - 17 กันยายน 2554)- รายการธรรมดาที่ไม่ธรรมดากับภัทราวดี (2535)  ช่อง 9 อสมท.

**ครอบครัว**
ภัทราวดี เคยสมรสครั้งที่สองกับครรชิต ทิมกุล ปัจจุบันได้แยกทางกันแล้ว โดยมีลูกสาว 1 คนคือ ภัทรวรินทร์ ทิมกุล

**เครื่องราชอิสริยาภรณ์**
 ฝรั่งเศส – 80px เครื่องอิสริยาภรณ์แห่งศิลปศาสตร์และอักษรศาสตร์ ชั้นอัศวิน

**อ้างอิง**
  ประวัติ Patravadi Mejudhon date=2007-06-27  จาก culturebase.net The International Artist Database
หมวดหมู่:บุคคลที่เกิดในปี พ.ศ. 2491
หมวดหมู่:บุคคลที่ยังมีชีวิตอยู่
หมวดหมู่:นักแสดงชาวไทย
หมวดหมู่:นักแสดงหญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:ผู้จัดละครชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:สกุลสิงหลกะ
หมวดหมู่:บุคคลจากโรงเรียนราชินี
หมวดหมู่:บุคคลจากเขตบางกอกน้อย
หมวดหมู่:ศิลปินแห่งชาติ
หมวดหมู่:ผู้ได้รับเครื่องราชอิสริยาภรณ์ จ.ภ.